უნივერსიტეტის ღონისძიებების პორტალი

შთამაგონებელ ლექციათა ციკლი ანთროპოლოგიაში – “An Accidental Ethnographer”
2020-10-28 17:00 (Asia/Dubai)
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
28 ოქტომბერს, 17:00 საათზე, პოლ მენინგი გამართავს ონლაინშეხვედრას თემაზე: “An Accidental Ethnographer”.
მომხსენებელი

პოლ მენინგი
პროფესორი, ტრენტის უნივერსიტეტის ანთროპოლოგიის დეპარტამენტი (კვლევითი მიმართულება: ლინგვისტური ანთროპოლოგია, ისტორია, სემიოტიკა, ურბანული ანთროპოლოგია, პოლიტიკური ანთროპოლოგია, კოლონიალიზმი, კავკასია, საქართველო)
დრო: 28 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

შთამაგონებელ ლექციათა ციკლი ანთროპოლოგიაში – „რატომ არის რთული მოქალაქეობის საკითხების შესწავლა აზერბაიჯანში? სოციალურ-ანთროპოლოგიური კვლევის გამოცდილება სასაზღვრო ზონაში“
2020-10-27 17:00
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
27 ოქტომბერს, 17:00 საათზე, ნინო აივაზიშვილი-გენე გამართავს ონლაინშეხვედრას თემაზე: „რატომ არის რთული მოქალაქეობის საკითხების შესწავლა აზერბაიჯანში? სოციალურ-ანთროპოლოგიური კვლევის გამოცდილება სასაზღვრო ზონაში“.
მომხსენებელი

ნინო აივაზიშვილი-გენე, ლექტორი, ბოხუმის უნივერსიტეტი, სოციალური ფსიქოლოგიისა და სოციალური ანთროპოლოგიის განყოფილება (კვლევითი ინტერესები: მოქალაქეობა, უმცირესობები, საზღვრის ანთროპოლოგია, კავკასია, აზერბაიჯანი, საქართველო)
დრო: 27 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

შთამაგონებელ ლექციათა ციკლი ანთროპოლოგიაში – Anthropologies in, of, and from the Caucasus
2020-10-26 17:00
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
26 ოქტომბერს, 17:00 საათზე, ბრიუს გრანტი გამართავს ონლაინშეხვედრას თემაზე: “Anthropologies in, of, and from the Caucasus”.
მომხსენებელი

ბრიუს გრანტი, პროფესორი, ნიუ იორკის უნივერსიტეტის ანთროპოლოგიის დეპარტამენტის ხელმძღვანელი (კვლევითი მიმართულება: კავკასია, პოსტსაბჭოთა ქვეყნების ანთროპოლოგია,კულტურული ისტორია, რელიგია, პოლიტიკა).
დრო: 26 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

საგანმანათლებლო თამაშების ჰაკათონი Georgia - Educational Games Hackathon
2020-10-26 12:58
ილიას სახელმწიფო უნივერსიტეტის ორგანიზებით 12-13 ნოემბერს გაიმართება საგანმანათლებლო თამაშების ჰაკათონი Georgia – Educational Games Hackathon, რომელიც საერთაშორისო პროექტ DigiEduHack-ის ფარგლებში ხორციელდება. პროექტი ორი დღის განმავლობაში მთელს მსოფლიოში ერთდროულად მიმდინარეობს და მონაწილე ქვეყნებს ადგილზე უწევთ თავიანთ გამოწვევებზე მუშაობა.
DigiEduHack არის EIT-ის (ინოვაციისა და ტექნოლოგიის ევროპული ინსტიტუტი) ინიციატივა, რომელიც ხორციელდება ევროკომისიის ციფრული განათლების სამოქმედო გეგმის ფარგლებში. ღონისძიებაში, რომელიც 2019 წლიდან აქტიურად მიმდინარეობს, გუნდები მთელი ევროპიდან და მის ფარგლებს გარეთ ქვეყნებიდან ერთიანდებიან განათლების უკეთესი მომავლის შესაქმნელად. წელს ჰაკათონის მთავარ ეტაპს გერმანიის ევროკავშირის საბჭოს პრეზიდენტობა მასპინძლობს.
ჰაკათონი მოუწოდებს მონაწილეებს, შეიმუშავონ საინტერესო გადაწყვეტები და შექმნან პროტოტიპები საგანმანათლებლო თამაშების მიმართულებით. ადგილობრივ ჰაკათონში გამარჯვებულ გუნდს შესაძლებლობა ექნება თავისი იდეა წარადგინოს DigiEduHack-ის ოფიციალურ გვერდზე, სადაც შეაფასებენ საერთაშორისო ექსპერტები და საბოლოო, გლობალური გამარჯვებული ხმის მიცემის პრინციპით გამოვლინდება.
ქვეყანაში შექმნილი კოვიდვითარებიდან გამომდინარე აღნიშნული ჰაკათონი ონლაინრეჟიმში გაიმართება.
ვის შეუძლია მონაწილეობა?
მონაწილეობა შეუძლიათ სხვადასხვა სფეროს წარმომადგენლებს: სტუდენტებს, მასწავლებლებს, ანტერპრენერებს, ინოვატორებსა და ნებისმიერს, ვინც დაინტერესებულია ციფრული განათლებით.
რის შესახებ იქნება გამოწვევა?
დღეს განსაკუთრებით მოთხოვნადი გახდა თამაშების ინტეგრირება სასწავლო პროცესში, ამიტომ ჰაკათონის თემა იქნება საგანმანათლებლო თამაშები. აღნიშნული მიმართულება ხელს უწყობს დისტანციური სწავლების მეთოდს და გვეხმარება უკეთესი შედეგის მიღწევაში. ჰაკათონის მიმდინარეობისას მონაწილეებს მოუწევთ შექმნან საგანმანათლებლო თამაშების პროტოტიპები და დაადგინონ, როგორ შეუძლიათ ციფრულ ინსტრუმენტებს, თამაშებს გააძლიერონ საზოგადოების ჩართულობა აღნიშნულ სფეროში.
რეგისტრაცია ინდივიდუალურია თუ ჯგუფური?
მონაწილეები რეგისტრირდებიან ინდივიდუალურად და არა ჯგუფის სახით. ჯგუფის შექმნა ან წევრის დამატება შესაძლებელია ღონისძიების დაწყებამდე ან მის პირველ დღეს.
ჯგუფის წევრების მინიმალური რაოდენობა 2, მაქსიმალური კი 5 ადამიანია.
ინგლისური ენის ცოდნა აუცილებელია?
დიახ, ინგლისური ენის ცოდნა აუცილებელია, ვინაიდან თითოეულმა მონაწილე გუნდმა იდეა DigiEduHack-ის ოფიციალურ გვერდზე უნდა წარადგინოს.
რეგისტრაციისთვის გადადით ბმულზე: https://forms.gle/mJ4189d8mE9uZfL68
რეგისტრაცია სრულდება 10 ნოემბერს, 23:59 საათზე.

პრიზები

ილიას სახელმწიფო უნივერსიტეტი აწესებს სპეციალურ პრიზს 1500 ლარის ოდენობით, რომელსაც იგი რჩეულ გუნდს გადასცემს.
ჰაკათონს პარტნიორობას უწევს სან დიეგოს სახელმწიფო უნივერსიტეტი-საქართველო, რომელიც თავის რჩეულ გუნდს გადასცემს ფულად პრიზს 1500 ლარის ოდენობით.
ჰაკათონის პარტნიორია TBC for Youth – თიბისი ახალი თაობისთვის, რომელიც გამარჯვებული გუნდის თითოეულ წევრს გადასცემს ტექნიკის მაღაზიის 1000-ლარიან ვაუჩერს და ბრენდირებულ საჩუქრებს.
ჰაკათონის პარტნიორები არიან სექტორი 3 • Sector 3 და ფონდი პროდემოსი, რომლებიც გამარჯვებულ გუნდს გადასცემენ ფულად პრიზს 2000 ლარის ოდენობით.
ჰაკათონის პარტნიორია კომპანია Alta • ალტა, რომელიც გამარჯვებულ გუნდს გადასცემს სპეციალურად დაწესებულ პრიზს- Lenovo ThinkPad X1 ANC-ის ყურსასმენებს.

პროექტი მხარდაჭერილია საქართველოს ინოვაციებისა და ტექნოლოგიების სააგენტოს (GITA • Tech Park) მიერ.

ჰაკათონის ქომუნითი პარტნიორია CG Georgia

ჰაკათონის მედიაპარტნიორები არიან NEXT.On.ge – მეცნიერება და ტექნოლოგიები და Marketer.ge

#EduGameHack #DigiEduHack #fablab #iliauni
2020 წელი

პოსტერების კონკურსი ილიაუნის ახალგაზრდა მკვლევართა კლუბებისთვის
2020-10-24 12:00
ილიას სახელმწიფო უნივერსიტეტი STEM-ის საერთაშორისო დღესთან დაკავშირებით, რომელიც 8 ნოემბერს იმართება, აცხადებს პოსტერების კონკურსს ილიაუნის ახალგაზრდა მკვლევართა კლუბებისთვის. კონკურსი მიზნად ისახავს STEM დარგის პოპულარიზაციასა და ახალგაზრდების დაინტერესებას ტექნოლოგიური, საინჟინრო და საბუნებისმეტყველო მიმართულებებით.

21-ე საუკუნე ინოვაციებისა და ტექნოლოგიების ეპოქაა, რომელშიც STEM (Science, Technology, Engineering, Math) მიმართულება მნიშვნელოვან როლს თამაშობს. სწორედ ის განაპირობებს ქვეყნის ეკონომიკურ განვითარებას. აუცილებელია საზოგადოება და განსაკუთრებით ახალგაზრდები მეტად იყვნენ ინფორმირებული ამ დარგის შესახებ. შესაბამისად, კონკურსის მონაწილეებს მოუწევთ პოსტერების მეშვეობით დაგვანახონ ზოგადად STEM-ის მნიშვნელობა, მისი აუცილებლობა და კავშირი ყოველდღიურ ცხოვრებასთან, რაც გაზრდის დაინტერესებასა და ჩართულობას.
კონკურსის 10 საუკეთესო პოსტერის ავტორი 8 ნოემბერს ჟიურის წინაშე წარადგენს საკუთარ იდეას, საბოლოოდ კი გამოვლინდება ორი გამარჯვებული, რომელთაგან ერთი იქნება ხალხის რჩეული. ხალხის რჩეული პოსტერი ხმის მიცემით გამოვლინდება.
ხმის მიცემა 4 ნოემბრიდან ახალგაზრდა მკვლევართა კლუბების ქსელის ფეისბუქგვერდიდან იქნება შესაძლებელი.
24 ოქტომბერს, შაბათს, 12:00 საათზე, კონკურსანტებისთვის გაიმართება საინფორმაციო შეხვედრა, რომელზეც ისინი დეტალურ ინფორმაციას მიიღებენ კონკურსის შესახებ, გაეცნობიან ისეთ დეტალებს, როგორებიცაა: ნამუშევრის შესრულების ფორმატი, კონკურსში მონაწილეობის წესები და ა.შ.

შეხვედრაზე მონაწილეებს საშუალება მიეცემათ გაეცნონ გრაფიკული დიზაინის პრინციპებსაც.
კონკურსში მონაწილეობის პირობები
პოსტერების კონკურსში მონაწილეობა შეუძლიათ სკოლის მოსწავლეებისგან დაკომპლექტებულ გუნდებს – ახალგაზრდა მკვლევართა კლუბების ქსელის (ამკ) წევრებს, რომელთაც აქვთ სურვილი გამოხატონ აზრი თავიანთი კრეატიულობითა და ხედვით.
თუ გსურთ კონკურსში მონაწილეობა, მაგრამ არ ხართ ახალგაზრდა მკვლევართა კლუბების ქსელის (ამკ) წევრი, შეავსეთ მარტივი სარეგისტრაციო ფორმა https://goo.gl/forms/cL8x49y3WcNXdno53 და გახდით ჩვენი გუნდის წევრი.
შესრულების ფორმატი:

ნამუშევრის ზომა უნდა იყოს A3 ფორმატის;
იყოს ავტორის ორიგინალი ნამუშევარი;
იყოს შესრულებული გრაფიკული დიზაინის ნებისმიერ პროგრამასა თუ ონლაინპლატფორმაში.

ტონი:

პოზიტიური, მოტივაციის მომცემი
წესები:

ნამუშევრის ელფოსტაზე გამოგზავნით ადასტურებთ, რომ ნამუშევარი თქვენი შექმნილია და, შესაბამისად, თქვენ ფლობთ საავტორო უფლებებს;
კონკურსანტი კონკურსში მონაწილეობით ორგანიზატორებს ანიჭებს უფლებას, საჭიროებისამებრ გამოიყენონ ნამუშევარი ვებგვერდზე, გამოფენაზე, პუბლიკაციასა და ნებისმიერ სხვა მასალაში (ავტორის მითითებით).
კრიტერიუმები:

ნამუშევარი უნდა შეესაბამებოდეს კონკურსის პირობებს და ნათლად გადმოსცემდეს სათქმელს.
ნამუშევართან ერთად მონაწილეებმა უნდა გამოგზავნონ ტექსტი, არა უმეტეს 150 სიტყვისა, რომელიც ახსნის მათი პოსტერის იდეას.
პოსტერები უნდა გამოგზავნონ შემდეგ ელექტრონულ მისამართზე: yexclub@iliauni.edu.ge
ელფოსტის სათაურში მიუთითეთ კონკურსის დასახელება, კონკურსანტის სახელი და გვარი.
ნამუშევრების გამოგზავნის ბოლო ვადა: 2020 წლის 2 ნოემბერი, 23:59 საათი

ფილმის „ილაპარაკე“ ჩვენება და დისტანციური დისკუსია
2020-10-16 19:00
ილიაუნის სამართლის სკოლის ადამიანის უფლებათა კინოკლუბი აღმოსავლეთ-დასავლეთის მართვის ინსტიტუტის პროგრამასთან „კანონის უზენაესობის მხარდაჭერა საქართველოში“ (USAID/PROLoG) თანამშრომლობით 16 ოქტომბერს, 19:00 საათზე, გიწვევთ ფილმის “Speak”/„ილაპარაკე“ ჩვენებასა და დისტანციურ დისკუსიაზე.
დისტანციური დისკუსია გაიმართება Zoom-ის ფორმატში. დასასწრებად საჭიროა გაიაროთ რეგისტრაცია ბმულზე: https://tinyurl.com/y5hayv44
დისკუსიამდე კი ნახეთ ფილმი: https://tinyurl.com/y6bz94pv
ფილმი „ილაპარაკე“ 14 წლის თინეიჯერი მელინდას ცხოვრების გარდამტეხ ეტაპზე მოგვითხრობს, ეტაპზე, რომელიც მას რწმენადაკარგულად აქცევს.
მელინდამ გადაწყვიტა, აღარ ესაუბრა მას შემდეგ, რაც საზაფხულო წვეულებაზე პოლიცია გამოიძახა. აღარავინ მეგობრობს მასთან მხიარულების ჩაშლის გამო, მშობლები კი ძალიან დაკავებულები არიან, რათა მისი პრობლემები შეამჩნიონ… იგი მარტო რჩება შიშებისა და ემოციური ტრავმის წინაშე, რომელიც სწორედ ამ წვეულებას უკავშირდება.
მელინდას მარტოობა ფიზიკურ თუ სულიერ სიბნელეში შეყუჟვასა და დუმილს აიძულებს.
რატომ დუმილი? და არის კი სიჩუმე გამოსავალი?..
მომხსენებელი – ანა არგანაშვილი, ორგანიზაცია „პარტნიორობა ადამიანის უფლებებისთვის“ ხელმძღვანელი
მოდერატორი – ლიზა ქორიძე, ილიას სახელმწიფო უნივერსიტეტის სამართლის სკოლის მესამე კურსის სტუდენტი

საინჟინრო სკოლა უფროსკლასელი გოგოებისთვის
2020-10-15 16:34
„დემოკრატიის განვითარება – კურსდამთავრებულთა საგრანტო პროგრამის“ ფარგლებში ილიას სახელმწიფო უნივერსიტეტი 1-ლი ნოემბრიდან იწყებს უახლეს პროექტს „საინჟინრო სკოლა სკოლის მოსწავლე გოგოებისთვის“, რომელიც მიზნად ისახავს მოსწავლე გოგოებში ინჟინერიის დარგის პოპულარიზაციას.
პროგრამა ინდივიდუალური ფედერალური დახმარების ჯილდოა, რომელიც ილიას სახელმწიფო უნივერსიტეტის განვითარების სამსახურის უფროსს, ქეთევან დარახველიძეს, როგორც აშშ-ის მთავრობის მიერ დაფინანსებული გაცვლითი პროგრამების (ედმუნდ მასკის 2007-2009 სამაგისტრო პროგრამა, UGRAD 2003-2004) კურსდამთავრებულს, გადასცა აშშ-ის სახელმწიფო დეპარტამენტმა თბილისში აშშ-ის საელჩოს ხელმძღვანელობით გამოცხადებული საგრანტო პროგრამის (დემოკრატიის განვითარება – კურსდამთავრებულთა საგრანტო პროგრამა 2020) ფარგლებში.
პროექტის მთავარი მიზანია, გოგოები დააინტერესოს ტექნიკური და საინჟინრო დარგებით, ანუ დაეხმაროს მათ, აირჩიონ საინჟინრო კარიერა ამ დარგში წარმატებულ ქალთა მენტორობით, რაც ითვალისწინებს კოდირების, ინჟინერიის სწავლებასა და სახალისო კონკურსებში მონაწილეობას.
პროექტი გაგრძელდება 12 კვირის განმავლობაში. მონაწილეებს შესაძლებლობა ექნებათ შეისწავლონ:

ბლოკური პროგრამირება;
მიკროელექტრონიკის კომპონენტები;
DJI Tello Edu დრონის პროგრამირება;
OTTO bot-ის პროგრამირება.

პროექტის ბოლოს მონაწილეებს საჩუქრად გადაეცემათ OTTO bot-ები.
შეხვედრები გაიმართება დისტანციურად, Zoom-ის მეშვეობით.
პროექტის სამეცნიერო ხელმძღვანელია პროფესორი ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების განვითარებისა და მეცნიერების პოპულარიზაციის მიმართულებით.
ვის შეუძლია მონაწილეობა?
პროექტში მონაწილეობა შეუძლიათ თბილისის საჯარო და კერძო სკოლების მე-10, მე-11 და მე-12 კლასის მოსწავლე გოგოებს, რომლებიც დაინტერესებულნი არიან ტექნიკური და საინჟინრო დარგებით
როგორ გავხდე პროექტის მონაწილე?
შეავსე მარტივი ელექტრონული სააპლიკაციო ფორმა არა უგვიანეს 2020 წლის 29 ოქტომბრისა. კანდიდატები შეირჩევიან პირადი მოტივაციის საფუძველზე
სააპლიკაციო ფორმა –https://forms.gle/AtJmn2Cp1S8ZS7H37
პროექტში მონაწილეობა შეუძლია 24 მოსწავლეს, შესაბამისად ადგილები შეზღუდულია.
შერჩეულ კანდიდატებს დავუკავშირდებით არა უგვიანეს 2020 წლის 30 ოქტომბრისა
ვრცლად პროექტის შესახებ: https://bit.ly/302WKsW

გრაფიკული დიზაინის კურსი სტუდენტებისთვის
2020-10-13 14:28
21-ე საუკუნეში გრაფიკული დიზაინი ჩვენი ცხოვრების განუყოფელი ნაწილი გახდა და ყოველდღიურ საქმიანობაში მისი გამოყენების აუცილებლობა ნათლად გამოჩნდა. ქვეყანაში განვითარებულმა მოვლენებმა დაგვანახა, რამდენად ნაყოფიერი და საჭიროა დისტანციური მუშაობის კულტურა, რომელიც საშუალებას გვაძლევს შინიდან გაუსვლელად ვაკეთოთ ჩვენი საყვარელი საქმე გეოგრაფიული საზღვრების მიუხედავად.
ქვეყანაში არსებული ეპიდვითარებიდან გამომდინარე, 1-ლი ნოემბრიდან ფაბლაბ ილიაუნი სტუდენტებისთვის გთავაზობთ გრაფიკული დიზაინის უფასო ონლაინტრენინგკურსს, რომელიც საშუალებას მოგცემთ, შინიდან გაუსვლელად შეძლოთ თქვენთვის სასურველი კურსის შესწავლა და გლობალურ ბაზარზე დასაქმება.
ვის შეუძლია მონაწილეობა?
პროექტში მონაწილეობა შეუძლია ილიას სახელმწიფო უნივერსიტეტის ნებისმიერ სტუდენტს, რომელიც დაინტერესებულია აღნიშნული სფეროთი და პროგრამული უნარ-ჩვევების პროფესიულ დონეზე ათვისება სურს.
როგორ გავხდე პროექტის მონაწილე?
შეავსე მარტივი ელექტრონული სააპლიკაციო ფორმა არა უგვიანეს 2020 წლის 28 ოქტომბრისა. კანდიდატები შეირჩევიან პირადი მოტივაციის საფუძველზე.
სააპლიკაციო ფორმა – https://forms.gle/GZGoCSungMdUbhEy6
პროექტში მონაწილეობა შეუძლია 30 სტუდენტს, შესაბამისად ადგილები შეზღუდულია.
შერჩეულ კანდიდატებს დავუკავშირდებით არა უგვიანეს 2020 წლის 31 ოქტომბრისა.
ფაბლაბ ილიაუნი –https://bit.ly/2IOWh7Z
#fablab#iliauni#fablabiliauni#graphicdesign#onlinecourse#adobe#adobeillustrator#ფაბლაბი#ილიაუნი#ფაბლაბილიაუნი#გრაფიკულიდიზაინი#ილუსტრატორი

NASA Space Apps Challenge Tbilisi-ის2020 გამარჯვებული გუნდები საქართველოს გლობალურ ჰაკათონზე წარადგენენ
2020-10-04 10:43
4 ოქტომბერს NASA Space Apps Challenge Tbilisi-ის ფინალი გაიმართა. კონკურსზე ორი გამარჯვებული გამოვლინდა – პირველი ადგილი ილიას სახელმწიფო უნივერსიტეტის სტუდენტებით დაკოპლექტებულმა გუნდმა, Fire Detector-მა დაიკავა, ხოლო მეორე ადგილი – კომაროვის სკოლის მე-11 კლასის მოსწავლეების გუნდმა,The2Degrees-მა.
გამარჯვებული გუნდები საქართველოს ყოველწლიურ გლობალურ ჰაკათონ NASA Space Apps Challenge-ზე წარადგენენ.
გამარჯვებული გუნდების შესახებ
I ადგილი
გუნდის წევრები: NASA Space Apps Challenge Tbilisi-ის ჟიურის წევრების უმაღლესი შეფასება დაიმსახურა და პირველი ადგილი დაიკავა გუნდმა Fire Detector, რომლის წევრებიც – გიორგი ტყებუჩავა, მარიამ შერეშაშვილი და კარლო თევზაძე – ილიას სახელმწიფო უნივერსიტეტის სტუდენტები არიან.
პროექტის აღწერა: მათ მიერ ჰაკათონის ფარგლებში შექმნილი პროექტი მიზნად ისახავს ისეთი პროგრამული უზრუნველყოფის (Software) განვითარებას, რომელიც ადგილმდებარეობის მიხედვით გადაამუშავებს ხანძრის წარმოქმნასთან დაკავშირებულ ძველ მონაცემებს და შეძლებს სისტემაში ხანძრის წარმოქმნასთან დაკავშირებული ყველა სხვა დეტალის (ამინდის პროგნოზი, წელიწადის დრო, კვირის დღე, ტემპერატურა და სხვ.) გათვალისწინებას.
პრიზები: გუნდი ჰაკათონის გენერალური სპონსორის, Beeline-სგან 2000-ლარიანი სასაჩუქრე ვაუჩერით დაჯილდოვდა. ილიას სახელმწიფო უნივერსიტეტმა გუნდის თითოეული წევრი 500-ლარიანი სასტიპენდიო ვაუჩერით დააჯილდოვა. კომპანია EDISON-მა კი გუნდს არდუინოს სრული კომპლექტი გადასცა.
II ადგილი
გუნდის წევრები: ადგილობრივი კონკურსის მეორე ადგილზე გავიდა გუნდი The2Degrees, რომლის წევრებიც კომაროვის მე-11 კლასის მოსწავლეები – დავით დომუზაშვილი, ალექსანდრე ლაშქარავა, ნიკოლოზ სვანიძე და ნიკოლოზ გაფრინდაშვილი არიან.
პროექტის აღწერა: მათ მიერ ჰაკათონის ფარგლებში შექმნილი პროექტის მიზანია რეგიონულ მთავრობებს დაეხმაროს კლიმატის ცვლილების მიტიგაციის ღონისძიებების განხორციელებასა და საქართველოს GHG ემისიების (პარიზის ხელშეკრულების მიხედვით) 25%-ით შემცირებაში 2030 წლამდე.
პრიზები: გუნდი SECTOR 3 განვითარების ჰაბისგან 1000-ლარიანი სასაჩუქრე ვაუჩერით დაჯილდოვდა. კომპანია EDISON-მა მათ არდუინოს კომპლექტი გადასცა. ილიას სახელმწიფო უნივერსიტეტის ტექნოლოგიის სკოლის 1000-ლარიანი სასტიპენდიო ვაუჩერი გადაეცა გუნდის თითოეულ წევრს – ვაუჩერით სარგებლობას ისინი ილიას სახელმწიფო უნივერსიტეტის საინჟინრო მიმართულების საერთაშორისო აკრედიტაციის საბაკალავრო პროგრამებზე ჩაბარების შემთხვევაში შეძლებენ.
ილიას სახელმწიფო უნივერსიტეტის რჩეული გუნდი
ჯგუფის წევრები: ილიას სახელმწიფო უნივერსიტეტის რჩეული გუნდის სტატუსი მოიპოვა გუნდმა Carbonodetectors. მისი წევრები არიან ილიას სახელმწიფო უნივერსიტეტის სტუდენტები ივანე კალატოიშვილი და ტუკაზბან ისაკანდაროვა.
პროექტის აღწერა: პროექტის ფარგლებში გუნდის წევრებმა შექმნეს ინდივიდუალური ნახშირორჟანგის გამოყოფის კალკულატორი. ვებაპლიკაცია მომხმარებელს შეკითხვებს უსვამს ყოველდღიური აქტივობების შესახებ, რათა გამოთვალოს მომხმარებლის მიერ გამოყოფილი CO2-ის ოდენობა. ამასთან აპლიკაცია ინახავს მონაცემებს, რომლებითაც ავტომატურად ავსებს შეგროვებულ მონაცემებში გამოტოვებულ დეტალებს.
პრიზები: გუნდის თითოეულ წევრს ილიას სახელმწიფო უნივერსიტეტმა 500-ლარიანი სასტიპენდიო ვაუჩერი გადასცა.
პროექტის შესახებ
NASA Space Apps მსოფლიოში ყველაზე ფართომასშტაბიანი ჰაკათონია, რომელიც 200 სხვადასხვა ადგილას 48 საათზე დიდხანს მიმდინარეობს და აერთიანებს კოდერებს, მკვლევრებს, დიზაინერებს, მშენებლებს, ტექნოლოგებსა და შემოქმედებით ადამიანებს სხვადასხვა გამოწვევასთან გასამკლავებლად.
NASA Space Apps Challenge Tbilisi-ის ორგანიზებულია Tbilisi Startup Bureau-ისა და ილიას სახელმწიფო უნივერსიტეტი-ს პარტნიორობით და მხარდაჭერილია საქართველოს ინოვაციებისა და ტექნოლოგიების სააგენტოს მიერ. NASA Space Apps Challenge Tbilisi-ის მთავარი პარტნიორია „ბილაინი“. ჰაკათონის პარტნიორია Edison Store ელექტრონული კომპონენტები, რომელიც ჰაკათონის 2 გამარჯვებულ გუნდს საჩუქრად გადასცემს Arduino-ს სრულ კომოპლექტაციას. ჰაკათონის პარტნიორები არიან DataFest Tbilisi, Zoomout და Fablab Iliauni. პროექტის მედიაპარტნიორია Marketer.ge
წელს ჰაკათონს ჰქონდა 25 გამოწვევა 6 კატეგორიის მიმართულებით: დაკვირვება, ინფორმირება, შენარჩუნება, შექმნა, დაპირისპირება, დაკავშირება. მასში მონაწილეობის სურვილი 200-ზე მეტმა ადამიანმა გამოთქვა, ჟიურიმ კი საბოლოოდ 70 აპლიკანტი შეარჩია.
NASA Space Apps Challenge Tbilisi-ის ფინალი 4 ოქტომბერს გაიმართა.

NASA Space Apps Challenge 2020 ონლაინ რეჟიმში გაიმართება
2020-09-25 12:22
NASA Space Apps მსოფლიოში ყველაზე ფართომასშტაბიანი ჰაკათონია, რომელიც 200 სხვადასხვა ადგილას 48 საათზე დიდხანს მიმდინარეობს და აერთიანებს კოდერებს, მკვლევარებს, დიზაინერებს, მშენებლებს, ტექნოლოგებსა და შემოქმედებით ადამიანებს სხვადასხვა გამოწვევასთან გასამკლავებლად.
COVID-19-ის პანდემიის ფონზე, საზოგადოების ჯანმრთელობისა და უსაფრთხოების ინტერესებიდან გამომდინარე, NASA-მ Space Apps-ის გლობალურ ორგანიზაციულ გუნდთან ერთად მიიღო გადაწყვეტილება, რომ NASA Space Apps Challenge 2020 ონლაინ რეჟიმში გაიმართება 2-4 ოქტომბერს.
NASA Space Apps Challenge Tbilisi-ს ორგანიზებულია Tbilisi Startup Bureau-ს და ილიას სახელმწიფო უნივერსიტეტი Iliauni-ს პარტნიორობით და მხარდაჭერილია საქართველოს ინოვაციებისა და ტექნოლოგიების სააგენტოს (GITA • Tech Park) მიერ.
ჰაკათონის პარტნიორია Edison Store ელექტრონული კომპონენტები, რომელიც ჰაკათონის 2 გამარჯვებულ გუნდს საჩუქრად გადასცემს Arduino-ს სრულ კომოპლექტაციას.
ჩვენი პარტნიორები არიან DataFest Tbilisi, Zoomout • ზუმაუთი და Fablab Iliauni • ფაბლაბ ილიაუნი
ვის შეუძლია მონაწილეობა?
ყველას, ვისაც აქვს იდეა, ცოდნა, უნარები და სწრაფვა!
რის შესახებ იქნება წლვანდელი გამოწვევები?
წელს გვაქვს 25 გამოწვევა 6 კატეგორიის მიმართულებით:

დაკვირვება
ინფორმირება
შენარჩუნება
შექმნა
დაპირისპირება
დაკავშირება

დეტალურად გამოწვევების შესახებ:
https://2020.spaceappschallenge.org/challenges
რეგისტრაცია ინდივიდუალურია თუ ჯგუფური?

მონაწილეები რეგისტრირდებიან ინდივიდუალურად და არა ჯგუფის სახით. ჯგუფის შექმნა ან წევრის დამატება შესაძლებელია ღონისძიების დაწყებამდე ან მის პირველ დღეს. მიუხედავად იმისა, ჯგუფი როდის შეიქმნება, Space Apps-ის დაწყებამდე მონაწილეებს არ აქვთ პროექტებზე მუშაობის დაწყების უფლება.

ინგლისური ენის ცოდნა აუცილებელია?
დიახ, ინგლისური სამუშაო ენაა. თუ თქვენი პროექტი გაიმარჯვებს, მას Global Awards–ზე წარადგენენ.

რეგისტრაციისთვის გადადით ბმულზე:
https://forms.gle/4sU87aFM5fRNzyqk9
და აქ: https://2020.spaceappschallenge.org/locations/tbilisi/
რეგისტრაცია სრულდება 30 სექტემბერს, 23:59 საათზე.
სპეციალური პრიზი ილიაუნის სტუდენტებისთვის
ილიას სახელმწიფო უნივერსიტეტი აწესებს სპეციალურ პრიზს იმ გუნდებისთვის, რომელსაც კონკურსის ფარგლებში ილიას სახელმწიფო უნივერსიტეტის სტუდენტები შექმნიან.

500-ლარიან სასტიპენდიო ვაუჩერს მიიღებს კონკურსში წარმატებული იმ გუნდის თითოეული წევრი, რომელიც სრულად ილიაუნის სტუდენტებისგან იქნება დაკომპლექტებული.
გისურვებთ წარმატებას!

Live-საინფორმაციო შეხვედრა ტექნოლოგიის სკოლის პირველკურსელებთან
2020-09-24 16:30
24 სექტემბერს, ხუთშაბათს, 16:30 საათზე, ილიას სახელმწიფო უნივერსიტეტის ტექნოლოგიის სკოლის ახალწვეულებთან გაიმართება Live-საინფორმაციო შეხვედრა.
შეხვედრაზე გექნებათ შესაძლებლობა ვირტუალურად შეხვდეთ, გაიცნოთ და თქვენთვის საინტერესო შეკითხვები დაუსვათ ტექნოლოგიის სკოლის ხელმძღვანელს, პროგრამების ხელმძღვანელებსა და კოორდინატორებს.
პროგრამების წარდგენის შემდეგ გაიმართება კითხვა-პასუხის სესია.
გიზიარებთ შეხვედრის ბმულს: https://meet.google.com/yhw-kszx-ojv
2020 წელი

Live-შეხვედრების სერია: სამხედრო სისტემა საქართველოში რუსეთის იმპერიისა და პირველი რესპუბლიკის პერიოდში
2020-08-19 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას. მერვე შეხვედრას გამართავს ილიას სახელმწიფო უნივერსიტეტის მოწვეული ლექტორი დიმიტრი სილაქაძე.
თემა: სამხედრო სისტემა საქართველოში რუსეთის იმპერიისა და პირველი რესპუბლიკის პერიოდში
ლექციის შესახებ
მე-19 საუკუნის პირველ ნახევარში რუსეთის იმპერიამ ქართული სამეფო-სამთავროები გააუქმა და საკუთარ მმართველობას დაუქვემდებარა. ამ პროცესს მაშინვე არ მოჰყოლია იმპერიაში არსებულ სარეკუტო სისტემაში ქართველების ჩართვა. რუსებმა ქართველების გაწვევა სამხედრო-სავალდებულო სამსახურში მხოლოდ მე-19 საუკუნის 80-იანი წლების ბოლოს დაიწყეს. ამის მიუხედავად, ქართველები მთელი მეცხრამეტე საუკუნის განმავლობაში მონაწილეობდნენ კავკასიის საბრძოლო მოქმედებათა თეატრზე რუსების მიერ წარმოებულ ბრძოლებში. საქართველოს დამოუკიდებლობის გამოცხადების შემდეგ კი მმართველმა პოლიტიკურმა ძალამ საკუთარ იდეალზე – მილიციურ სისტემაზე დროებით უარი თქვა და ორი ტიპის პარალელური სამხედრო ორგანიზაცია შექმნა.
მომხსენებელი განიხილავს, თუ როგორ იცვლებოდა სამხედრო სისტემა საქართველოში 1801-1921 წლებში. რა პოლიტიკური, სოციალური და სამხედრო ფაქტორები ახდენდა გავლენას ამ ცვლილებაზე და როგორი იყო საქართველოს მოსახლეობის დამოკიდებულება სამხედრო სამსახურისადმი.
მომხსენებლის შესახებ

ვრცელი ბიოგრაფია იხილეთ ბმულზე: http://tiny.cc/r14osz
დრო: 19 აგვისტო, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

LIVE-შეხვედრების სერია: The Great Game კავკასიაში
2020-08-14 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეშვიდე შეხვედრას გამართავს ილიას სახელმწიფო უნივერსიტეტის მოწვეული ლექტორი გიორგი ასტამაძე.
თემა: The Great Game კავკასიაში. გერმანიის კავკასიური მისია გეოპოლიტიკურ კონტექსტში
ლექციის შესახებ
1917 წელს რუსეთის იმპერიაში მომხდარმა პოლიტიკურმა ძვრებმა ძირეულად შეცვალა ვითარება მთელ მსოფლიოში. ამასთან შეიცვალა ძალთა ბალანსი პირველი მსოფლიო ომის მხარეებს შორის აღმოსავლეთის ფრონტებზე – რუსეთის ყოფილ დასავლეთისა და სამხრეთის გუბერნიებში, რომელთაც ლტოლვა გაუჩნდათ დამოუკიდებლობისკენ.
ამ პერიოდში იწყება დაპირისპირება, ერთი მხრივ, ცენტრალური ევროპის ქვეყნების, ხოლო, მეორე მხრივ, ინგლისისა და საფრანგეთის მიერ გამოთავისუფლებული ზონების დასაკავებლად. 1917 წელს ოსმალეთის იმპერიის მიერ ინგლისელების წინააღმდეგ არაბეთის ნახევარკუნძულსა და პალესტინაში განცდილი სამხედრო მარცხებისა და გავლენების დაკარგვის შემდეგ ოსმალეთის ინტერესმა გადაინაცვლა ჩრდილოეთისკენ, კავკასიის მიმართულებით.
1918 წლის დასაწყისისთვის კავკასიაში იკვეთებოდა გერმანიის, დიდი ბრიტანეთის, ოსმალეთისა და ბოლშევიკური რუსეთის ინტერესები. ამ განსაკუთრებულ მოვლენას მშვენივრად ესადაგება ტრადიციული საისტორიო ტერმინი – The Great Game, ოღონდ არა, კლასიკური გაგებით, ცენტრალურ აზიაში, არამედ ამჯერად კავკასიაში, რომელსაც ჩვენ განვიხილავთ.
მომხსენებლის შესახებ
ვრცელი ბიოგრაფია იხილეთ ბმულზე: http://tiny.cc/zqymsz
დრო: 14 აგვისტო, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

ADS Georgia 2020 – Advertising is ALIVE – Folker Wrage
2020-08-13 16:00
ADS Georgia 2020-is ფარგლებში 13 ივლისს, 16:00 საათზე, Leavingstone-ის ახალი აღმასრულებელი დირექტორი Folker Wrage მეორე შეხვედრას გამართავს.
N2 თემა: Advertising is ALIVE
“So – are agencies really dying? Or are they simply just changing? Does it still make sense to start a career in advertising? Based on what we learned in the first session, we are going to talk about the pros and cons, the risks and opportunities. And less from a global perspective, but more on a national level. We will take a look at the Georgian market and its opportunities” –Folker Wrage
პირველი შეხვედრის ჩანაწერი: Advertising is DEAD – t.ly/pEYX
Folker Wrage, კრეატიული სააგენტო „ლივინგსტონის“ ახალი დირექტორი,
25 წელზე მეტია საკომუნიკაცო სფეროში მუშაობს. თანამშრომლობდა ისეთ საერთაშორისო სააგენტოებთან, როგორებიცაა: McCann, Publicis, Ogilvy, Saatchi & Saatchi, Leo Burnett, Havas.
მუშაობდა გერმანიაში, აშშ-ში, თურქეთსა და შვეიცარიაში. რამდენიმე წლის წინ საკონსულტაციო და სარეკლამო სააგენტო Wrage/Antwort გახსნა. ფოლკერი საერთაშორისო სარეკლამო ფესტივალების, მათ შორის „კანის ლომების“, ხშირი სტუმარია. მას კარგად იცნობენ ქართული სარეკლამო ფესტივალის Ad Black Sea მონაწილეებიც – 2015 წლიდან მოყოლებული ფესტივალის ჟიურის პრეზიდენტია.
შეხვედრის დრო: 13 აგვისტო, ორშაბათი, 16:00 საათი
სამუშაო ენა: ინგლისური
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).
#AdsGeorgia#ILIAUNI#DSA#ACAG#Leavingstone

ADS Georgia 2020 - Advertising is dead - Folker Wrage
2020-08-10 16:00
ADS Georgia 2020-ის დასასრულს კრეატიული სააგენტო Leavingstone-ის ახალი აღმასრულებელი დირექტორი Folker Wrage ორ შეხვედრას გამართავს.
N1 თემა: Advertising is dead
Folker Wrage, კრეატიული სააგენტო „ლივინგსტონის“ ახალი დირექტორი,
25 წელზე მეტია საკომუნიკაცო სფეროში მუშაობს. თანამშრომლობდა ისეთ საერთაშორისო სააგენტოებთან, როგორებიცაა: McCann, Publicis, Ogilvy, Saatchi & Saatchi, Leo Burnett, Havas.
მუშაობდა გერმანიაში, აშშ-ში, თურქეთსა და შვეიცარიაში. რამდენიმე წლის წინ საკონსულტაციო და სარეკლამო სააგენტო Wrage/Antwort გახსნა. ფოლკერი საერთაშორისო სარეკლამო ფესტივალების, მათ შორის „კანის ლომების“, ხშირი სტუმარია. მას კარგად იცნობენ ქართული სარეკლამო ფესტივალის Ad Black Sea მონაწილეებიც – 2015 წლიდან მოყოლებული ფესტივალის ჟიურის პრეზიდენტია.
უკვე ოთხი წელია, ფოლკერი შთაბეჭდილებებს, ცოდნასა და გამოცდილებას უზიარებს ქართველ კრეატორებს შთამაგონებელი სემინარების, ვორკშოპებისა და პანელური დისკუსიების სახით.
სააგენტო „ლივინგსტონში“ ფოლკერ ვრაგე პირველად 2017 წლის შემოდგომაზე მიიწვიეს. ერთი თვის განმავლობაში ის გუნდს საკუთარ გამოცდილებას უზიარებდა და კრეატიული პროცესის მართვაში ეხმარებოდა.
შეხვედრის დრო: 10 აგვისტო, ორშაბათი, 16:00 საათი
სამუშაო ენა: ინგლისური
მეორე შეხვედრა გაიმართება 13 აგვისტოს. სასაუბრო თემის შესახებ ინფორმაციას წინასწარ გაგაცნობთ.
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).

აკადემიური დისკუსია „აგვისტოს ომის გაკვეთილები“
2020-08-07 19:00
2008 წლის 8 აგვისტოს დაწყებულ რუსეთ-საქართველოს ომის თორმეტი წლისთავთან დაკავშირებით ილიას სახელმწიფო უნივერსიტეტი წარმოგიდგენთ აკადემიურ დისკუსიას „აგვისტოს ომის გაკვეთილები“.
დისკუსია წარიმართება ილიაუნის თანამედროვე საქართველოს ისტორიის სამაგისტრო პროგრამის ორგანიზებით.
მასში მონაწილეობას მიიღებენ:

როი ალისონი, ოქსფორდის უნივერსიტეტის პროფესორი

ავტორი სტატიებისა „რუსეთის აღმასვლა? მოსკოვის მიერ განხორციელებული „საქართველოსათვის მშვიდობის იძულების“ კამპანია“ და „რუსეთის სამხედრო ინტერვენცია საქართველოში: საერთაშორისო სამართალი, ნორმები და პოლიტიკური გათვლები“.

სტივენ ჯონსი, მაუნთ ჰოლიოკის კოლეჯის (აშშ) პროფესორი და ილიას სახელმწიფო უნივერსიტეტის სამაგისტრო პროგრამის – თანამედროვე საქართველოს ისტორია –თანახელმძღვანელი

ავტორი წიგნისა „საქართველოს ისტორია დამოუკიდებლობის გამოცხადების შემდეგ“.

რობერტ სერვისი, ოქსფორდის უნივერსიტეტის ემერიტუს პროფესორი და სტენფორდის უნივერსიტეტის ჰუვერის ინსტიტუტის უფროსი მკვლევარი

ავტორი წიგნისა „კრემლის ზამთარი: ვლადიმირ პუტინის მეორედ მოსვლა“.

რონალდ სუნი, მიჩიგანის უნივერსიტეტის პროფესორი, ილიას სახელმწიფო უნივერსიტეტის სამაგისტრო პროგრამის – თანამედროვე საქართველოს ისტორია –მოწვეული ლექტორი

ავტორი წიგნისა „ქართველი ერის ჩამოყალიბება“.
მოდერატორი: პროფესორი გიგა ზედანია, ილიას სახელმწიფო უნივერსიტეტის რექტორი
სამუშაო ენა: ინგლისური
დრო: 7 აგვისტო, 19:00 საათი
ადგილმდებარეობა: ილიას სახელმწიფო უნივერსიტეტის ფეისბუქის გვერდი

ADS Georgia 2020 – Leavingstone
2020-08-07 17:46
ADS Georgia 2020-ის ბოლო მონაწილე იქნება კრეატიული სააგენტო Leavingstone.

Leavingstone ბაზარზე გამოჩნდა 2010 წლიდან. ამ მოკლე ხანში მან მოახერხა 100-ზემეტი საერთაშორისო ჯილდოს მოპოვება, მათ შორისაა: Cannes Lions, Eurobest, London international awards და სხვ. ლივინგსტონი ერთ-ერთი იმ სააგენტოთაგანია, რომელმაც საქართველო საერთაშორისო სარეკლამო რუკაზე მონიშნა.

აღსანიშნავია, რომ ჯილდოებს Leavingstone-მა საერთაშორისო სარეკლამოფესტივალის White Square 2020-ის ჯილდოებიც შემატა: ერთი ვერცხლი – „ტერაბოტინი”, Influencer Campaign და ერთი ბრინჯაო – „ცოდნას მივყავართთავისუფლებამდე”, Outdoor Ambient (იხილეთ სტატია – https://cutt.ly/4dDt8HN ).

2019 წელს განხორციელდა ცვლილებები როგორც ლივინგსტონის მენეჯმენტში, ასევე სააგენტოს სტრუქტურაში.

Leavingstone-ის ძირითადი მიმართულებებია: დიზაინი, ვებმობაილ დეველოპმენტი, ხელოვნური ინტელექტი, ციფრული მედია.

სააგენტო აქტიურად მონაწილეობს ACAG-ის მიერ დაგეგმილ პრინტკონკურსებშიც.

შეხვედრები გაიმართება ორ ნაწილად – ორშაბათსა და ხუთშაბათს. მომხსენებელი იქნება სააგენტოს ახალი აღმასრულებელი დირექტორი Folker Wrage.
თემების შესახებ ინფორმაცია მალე დაიდება ჩვენს გვერდზე.
დრო: 10, 13 აგვისტო, 16:00 საათი
ადგილი: სტუდენტურ საქმეთა დეპარტამენტის ფეისბუქის გვერდი
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).
#AdsGeorgia #ILIAUNI #DSA #ACAG #Ogilvy #Leavingstone

LIVE-შეხვედრების სერია: ნესტორ ლაკობას გზა: კლიენტელიზმი და ეროვნება ადრეული საბჭოეთის ფეოდალურ მამულში
2020-08-04 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეექვსე შეხვედრას გამართავს ილიას სახელმწიფო უნივერსიტეტის საბჭოთა და პოსტსაბჭოთა კვლევების ასოცირებული პროფესორი ტიმოთი ბლაუველტი.
თემა: ნესტორ ლაკობას გზა: კლიენტელიზმი და ეროვნება ადრეული საბჭოეთის ფეოდალურ მამულში
ლექციის შესახებ
1920-1930 წწ. ბოლშევიკმა რევოლუციონერმა ნესტორ ლაკობამ, რომელსაც უპირობოდ „ჩააბარეს“ საბჭოთა აფხაზეთი, მძლავრი ადგილობრივი ეთნიკური „მანქანა“ აამუშავა და საბჭოთა პატრონაჟის პოლიტიკის გავლენიან კომპონენტად აქცია. ლაკობა და მისი თანაგუნდელები არაერთხელ გაასამართლეს როგორც პირდაპირი, ისე გადატანითი მნიშვნელობით. მათი საქმეების გამოსაძიებლად არაერთი კომისია შეიქმნა, დაიწერა ანგარიშები, ჩატარდა სასამართლოს სხდომები, რომლებზეც მათ ბრალი დასდეს თანამდებობრივი უფლებამოსილების ბოროტად გამოყენებაში – ნეპოტიზმში, თამბაქოს კორუფციულ წარმოებაში, სისხლიან შურისძიებაში, თანხების გაფლანგვაში, ფულის გამოძალვასა და სასამართლოს გარეშე სიკვდილით დასჯაში. ამგვარმა ბრალდებებმა პარტიის „გამობრძმედილი“ გამომძიებლებიც კი გააოგნა. თუმცა ლაკობა და მისი თანამზრახველები ახერხებდნენ პარტიის ძლევამოსილი მესვეურების მათ შეუცვლელობაში დარწმუნებას, სანამ სტალინური ტერორის აპოგეის პერიოდში ისინი საჯაროდ არ გაასამართლეს. პროექტის მიზანია, როგორც ლაკობას პირადი დოკუმენტების, ისე საქართველოსა და ამიერკავკასიის პარტიის და მაკონტროლებელი კომისიის არქივის დეტალური შესწავლის საფუძველზე, აფხაზეთში ლაკობასა და მისი გუნდის საქმიანობის მაგალითზე, შეისწავლოს მეურვისა და პროტეჟეს ურთიერთობის, ნაციონალური პოლიტიკისა და ფედერალიზმის ურთიერთგადაკვეთის საკითხები საბჭოთა კავშირის პერიფერიებში საბჭოთა იმპერიის შექმნის ადრეულ ეტაპზე.
მომხსენებლის შესახებ
ტიმოთი ბლაუველტი 2011 წლიდან ილიას სახელმწიფო უნივერსიტეტის საბჭოთა და პოსტსაბჭოთა კვლევების ასოცირებული პროფესორია, ხუთი წლით ადრე თბილისის სახელმწიფო უნივერსიტეტში საბჭოთა პოლიტიკურ ისტორიას ასწავლიდა. საქართველოში პირველად 1999 წელს სადოქტორო დისერტაციის კვლევისთვის (რომელიც 2001 წელს დაიცვა ბუფალოს ნიუ-ორკის სახელმწიფო უნივერსიტეტში) ჩამოვიდა და 2002-03 წლებში დაბრუნდა როგორც ფულბრაიტის მოწვეული პროფესორი. 2003 წლიდან იგი ამერიკული საბჭოების საერთაშორისო განათლებისთვის: ACTR / ACCELS ქვეყნის დირექტორია საქართველოში; გამოქვეყნებული აქვს მრავალი სტატია Ab Imperio-ში რუსული, საბჭოთა და კავკასიის პოლიტიკური ისტორიის, კლიენტელიზმის, ეროვნების პოლიტიკისა და ნაციონალიზმის შესახებ, ევროპა-აზიის, ასევე კომუნისტურ და პოსტკომუნისტურ კვლევებზე – ჟურნალ „კრიტიკაში“, ნაციონალიზმის კვლევების, ომისა და საზოგადოების, რევოლუციური რუსეთის შესახებ – ჟურნალში „ენა და სოციალური ფსიქოლოგია“ და ცენტრალური აზიის კვლევებში.
სამუშაო ენა: ინგლისური
დრო: 4 აგვისტო, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

LIVE: როკ-ჯგუფი Bedford Falls ილიაუნის სტუდენტებისთვის – წლის ვირტუალური შეჯამება
2020-08-01 19:00
დასრულდა ერთ-ერთი ყველაზე უფრო არასტანდარტული და სირთულეებით აღსავსე სასწავლო წელი. ტრადიციულად, ამ დროს ლისზე ვიკრიბებით ხოლმე ილიაუნის დაბადების დღის აღსანიშნავად, კურსდამთავრებულებს კი ცერემონიით ვულოცავთ ცხოვრების ახალ ეტაპზე გადასვლას.
პანდემიამ ჩვენი გეგმები მხოლოდ გადაავადა – დიდი ზეიმი აუცილებლად გაგვაერთიანებს უსაფრთხო დროს, ჩვენი ვარაუდით, არა უგვიანეს გაზაფხულისა, 2020 წლის კურსდამთავრებულების გამოსაშვებ ცერემონიასაც სრულფასოვნად გავმართავთ, ამ დღესთან დაკავშირებულ ემოციებსაც ერთმანეთს არავირტუალურ გარემოში გავუზიარებთ, ყოველგვარი 2-მეტრიანი ფიზიკური დისტანცირებისა და სხვა შეზღუდვების გარეშე.
მანამდე კი თითოეულ თქვენგანს, განსაკუთრებით კი 2020 წლის კურსდამთავრებულებს, შექმნილი ვითარებიდან გამომდინარე, გვინდა სიმბოლურად, ვირტუალურად მოგილოცოთ არასტანდარტული სასწავლო წლის დასასრული და გადაგიხადოთ მადლობა ამ რთულ პერიოდში თანამშრომლობისა და მეგობრობისათვის.
დრო: 1-ლი აგვისტო, შაბათი, 19:00
ფორმატი: FB Live
განრიგი:

მილოცვა
Live: ქართული როკ-ჯგუფი Bedford Falls ილიაუნის სტუდენტებისთვის

ადგილმდებარეობა: FB/Iliauni

LIVE-შეხვედრების სერია: „ნარატივები კონფლიქტზე „პოსტსიმართლის“ ეპოქაში: საქართველო რევიზიონისტული რუსეთის პირისპირ“
2020-07-31 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეხუთე შეხვედრას გამართავს ილიას სახელმწიფო უნივერსიტეტის მეხსიერების კვლევების კავკასიური ცენტრის დირექტორი, მეცნიერებათა და ხელოვნების ფაკულტეტის ასოცირებული პროფესორი მალხაზ თორია.
თემა: „ნარატივები კონფლიქტზე „პოსტსიმართლის“ ეპოქაში: საქართველო რევიზიონისტული რუსეთის პირისპირ“
ლექციის შესახებ
მომხსენებელი ისაუბრებს წარსულის ინსტრუმენტალიზაციისა და მეხსიერების პოლიტიკის თავისებურებზე თანამედროვე, ე.წ. „პოსტსიმართლის“ (post-truth), ეპოქაში, როდესაც „ისტორიული სიმართლესა“ თუ „ნამდვილ ისტორიაზე“ პოპულისტურმა აპელირებამ ახალ სიმაღლეებს მიაღწია. ყურადღება გამახვილდება სახელმწიფო პროპაგანდისა და პოლიტიკის კონტექსტში ისტორიის მიზანმიმართული დამახინჯების მექანიზმებზე, კერძოდ, აქცენტი გაკეთდება იმაზე, თუ როგორ იყენებს რუსეთის ფედერაციის პრეზიდენტი ვ. პუტინი ისტორიულ არგუმენტებს 2008 წლის აგვისტოში რუსული არმიის საქართველოში შემოჭრის ლეგიტიმაციისთვის. ასევე საუბარი შეეხება საქართველოს წარსულში პუტინის „ექსკურსიების“ სხვა დეტალებს. კონკრეტულად, თუ რატომ მიიჩნევს და როგორ ამტკიცებს რუსეთის ლიდერი, რომ ისტორიის გაკვეთილებმა უნდა გაფანტოს მითი საქართველოს სუვერენულობისა და ტერიტორიული მთლიანობის ისტორიული საფუძვლების შესახებ. მომხსენებელი ისაუბრებს აგრეთვე ქართულ ისტორიულ ნარატივზე, რომლის ფარგლებში რუსეთთან კონფლიქტი კონცეპტუალიზებულია, როგორც დაპირისპირება ყოფილ მეტროპოლიასა და კოლონიას შორის ამ უკანაკსკნელის დამოუკიდებლობისკენ სწრაფვისა და დასავლურ სივრცეში, „ევროპულ ოჯახში“, დაბრუნების აღსაკვეთად.
მომხსენებლის შესახებ
2006-2008 წლებში მალხაზ თორია ასწავლიდა ივ. ჯავახიშვილის სახელობის თბილისის სახელმწიფო უნივერსიტეტის კულტურის კვლევების ინსტიტუტში; 2006-2010 წლებში იყო ივ. ჯავახიშვილის ისტორიისა და ეთნოლოგიის ინსტიტუტის კავკასიის ეთნოლოგიის განყოფილების მეცნიერ-თანამშრომელი; 2008-2014 წლებში – ილიას სახელმწიფო უნივერსიტეტის ისტორიის მიმართულების ასისტენტ-პროფესორი; 2014 წლიდან დღემდე არის ასოცირებული პროფესორი ისტორიის მიმართულებაზე და შედარებითი ლიტერატურის ინსტიტუტის წევრი ილიას სახელმწიფო უნივერსიტეტში. 2015 წლიდან ხელმძღვანელობს ილიას სახელწიფო უნივერსიტეტის მეცნიერებათა და ხელოვნების ფაკულტეტის მეხსიერების კვლევების კავკასიურ ცენტრს; რიგი პოსტსადოქტორო და კვლევითი სტიპენდიების (DAAD, OSF, Fulbright, რუსთაველის ფონდი და სხვ.) ფარგლებში მუშაობდა კვლევით პროექტებზე ისეთ აკადემიურ დაწესებულებებში, როგორებიცაა : Central Europena University (ბუდაპეშტი, უნგრეთი); Zentrum für Literatur-und Kulturforschung (ბერლინი, გერმანია), The New School for Social Research (ნიუ იორკი, აშშ), The Harriman Institute, Columbia University (ნიუ იორკი, აშშ); UC Berkeley (ბერკლი, აშშ), Mount Holyoke College (საუთ ჰედლი, აშშ), Humboldt University (ბერლინი, გერმანია). მის მიერ გაწეული კვლევის შედეგები აისახა სხვადახვა აკადემიურ ფორუმზე წარდგენილ მოხსენებებსა და სამეცნიერო პუბლიკაციებში, მათ შორის – საერთაშორისო რეფერირებად გამოცემებში გამოქვეყნებულ ნაშრომებში.

დრო: 31 ივლისი, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

დისტანციური ვორკშოპი „გენდერული საკითხების გაშუქების სტანდარტები მედიაში“
2020-07-30 18:00
ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება აღმოსავლეთ-დასავლეთის მართვის ინსტიტუტის (EWMI) პროგრამასთან – „კანონის უზენაესობის მხარდაჭერა საქართველოში“ (USAID/PROLoG) – თანამშრომლობით, მედიის წარმომადგენლებისთვის დისტანციურ ვორკშოპს გამართავს.
მედიის მიერ გენდერული როლებისა და სტერეოტიპების ჩამოყალიბებისა და გაძლიერების თავიდან ასაცილებლად მნიშვნელოვანია ამ საკითხების ეთიკური სტანდარტების შესაბამისად გაშუქება.
ვორკშოპზე, რომელიც სპეციალურად მედიის წარმომადგენლებისთვის ეწყობა, განვიხილავთ ილიას სახელმწიფო უნივერსიტეტის ადამიანის უფლებათა კლინიკის საქმიანობის ფარგლებში რა ხარვეზები გამოვავლინეთ გენდერულად მგრძნობიარე საკითხების გაშუქებისას და რა გაითვალისწინა მეორე მხარემ თვითრეგულირების ფარგლებში შეტანილი საჩივრების განხილვისას.
შეხვედრაზე მიმოვიხილავთ საუკეთესო საერთაშორისო და შიდაგამოცდილებას, ასევე ვიმსჯელებთ სტანდარტის ამაღლების მიზნით გადასადგმელ ნაბიჯებზე. განსაკუთრებით კი ისეთი მგრძნობიარე თემების შემთხვევაში, როგორებიც სექსუალური და ოჯახში ძალადობა, გენდერული დისკრიმინაცია ან ფემიციდია.
მედიას კრიტიკული როლი აქვს საზოგადოებაში გენდერული თანასწორობის გავრცელების თვალსაზრისით, სწორედ ამიტომ ილიაუნის ადამიანის უფლებათა კლინიკისთვის მნიშვნელოვანია მედიის წარმომადგენლების უკუკავშირის მიღება.
მომხსენებლები:
თამარ კორძაია, ილიას სახელმწიფო უნივერსიტეტის მოწვეული ლექტორი, ადამიანის უფლებათა კლინიკის იურისტი;
თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი;
ნუცა მაზანაშვილი, ილიას სახელმწიფო უნივერსიტეტის ადამიანის უფლებათა კლინიკის მკვლევარი.
მოდერატორი:
მარიამ მელქაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 30 ივლისი, 18:00 საათი
* დისტანციური ვორკშოპი გაიმართება აპლიკაცია Zoom-ის ფორმატში. დასასწრებად საჭიროა გაიაროთ რეგისტრაცია ბმულზე: https://tinyurl.com/yycemzev

Live-საინფორმაციო შეხვედრა: სოციალური და კულტურული ანთროპოლოგიის სადოქტორო პროგრამა
2020-07-27 17:00
27 ივლისს, 17:00 საათზე, ილიას სახელმწიფო უნივერსიტეტის მეცნიერებათა და ხელოვნების ფაკულტეტი ფეისბუქლაივის საშუალებით გამართავს საინფორმაციო შეხვედრას ანთროპოლოგიის სადოქტორო პროგრამის შესახებ.
პროგრამის შესახებ
ილიას სახელმწიფო უნივერსიტეტის სოციალური და კულტურული ანთროპოლოგიის ახალი სადოქტორო პროგრამა დოქტორანტების მიღებას შემოდგომის სემესტრიდან დაიწყებს.
პროგრამა აერთიანებს დარგში არსებულ ადგილობრივ და საერთაშორისო ცოდნას მასში ჩართული პროფესორებისა და საერთაშორისო ექსპერტთა საბჭოს საშუალებით.
პროგრამა გამოირჩევა ინტერდისციპლინური ორიენტაციით, რაც უზრუნველყოფს დარგთაშორის დიალოგის განვითარებასა და კვლევითი საკითხების გაფართოებას. დიდ მნიშვნელობას ანიჭებს გრძელვადიანი ეთნოგრაფიული კვლევის ტრადიციას, თანამედროვე გლობალური პრობლემებისადმი კრიტიკულ თეორიულ მიდგომებსა და რეგიონული თუ ადგილობრივი ისტორიით ნასაზრდოებ ანალიზს.
პროგრამაში ჩართულ პროფესორთა კვლევითი ინტერესები მოიცავს კრიტიკულ მიდგომებს თანამედროვე ანთროპოლოგიისადმი და მას აკავშირებს ფილოსოფიასთან, ეთიკასთან, პოლიტიკასთან, სემიოტიკასთან, ესთეტიკასთან, ეკოლოგიასთან, მეცნიერებასა და ტექნოლოგიასთან, ასევე აფექტის თეორიასთან, ურბანულ, ვიზუალურ და ჟღერადობის კვლევებთან.
პროგრამა დოქტორანტს საშუალებას აძლევს მოიპოვოს ორმაგი ხარისხი კოტუტელის (თანახელმძღვანელობის) ფორმატის ფარგლებში და მიიღოს საერთაშორისო ექსპერტთა საბჭოს რჩევები კვლევის განვითარების პროცესში.
პროგრამის საერთაშორისო ექსპერტთა საბჭო წევრების შესახებ ინფორმაციისთვის იხ.: anthro.iliauni.edu.ge
Live-საინფორმაციო შეხვედრაზე პროგრამის უნიკალურობაზე, მის სტრუქტურაზე, სწავლების მეთოდოლოგიაზე გესაუბრებიან:
∙ თამთა ხალვაში – ასოცირებული პროფესორი, პროგრამის ხელმძღვანელი. თამთა ხალვაშმა დოქტორის წოდება 2015 წელს კოპენჰაგენის უნივერსიტეტის ანთროპოლოგიის დეპარტამენტში მიიღო. მანამდე ის ოქსფორდის უნივერსიტეტის სოციალური და კულტურული ანთროპოლოგიის ინსტიტუტის მიწვეული დოქტორანტი იყო. 2016-2017 წლებში ფულბრაიტის პროგრამის ფარგლებში ნიუ იორკის უნივერსიტეტის ანთროპოლოგიის დეპარტამენტში პოსტდოქტორანტად მუშაობდა.
∙ ქეთევან გურჩიანი – პროფესორი, უმაღლესი განათლება მიიღო ივანე ჯავახიშვილის სახელობის თბილისის სახელმწიფო უნივერსიტეტსა (საქართველო) და ფრაიბურგის ალბერტ-ლუდვიგის უნივერსიტეტში (გერმანია) კლასიკური ფილოლოგიის და სიძველეთა კვლევების მიმართულებით. 1999 წელს დაიცვა საკანდიდატო დისერტაცია ანტიკური თეატრისა და რელიგიის ურთიერთმიმართების თემაზე. მოგვიანებით რელიგიის კვლევებმა მისი ინტერესი თანამედროვეობას დაუკავშირა და ამჟამად იკვლევს/ასწავლის კულტურული და სოციალური ანთროპოლოგიის მიმართულებით.
∙ ფლორიან მიულფრიდი – პროფესორი, სოციალური ანთროპოლოგი. ოც წელზე მეტია მუშაობს კავკასიაზე, კერძოდ, საქართველოზე. ილიას სახელმწიფო უნივერსიტეტში პროფესორის პოზიციის დაკავებამდე იყო ფრიდრიხ შილერის უნივერსიტეტის (გერმანია) ასისტენტ-პროფესორი, მიწვეული პროფესორი ბრაზილიის კამპინას საჯარო უნივერსიტეტში, მიწვეული მკვლევარი გერმანიის მაქს პლანკის სოციალური ანთროპოლოგიის ინსტიტუტში და ლექტორი თბილისის სახელმწიფო უნივერსიტეტში.
∙ ელენე გავაშელიშვილი – ასისტენტ-პროფესორი, 2007 წელს დაამთავრა ილიას სახელმწიფო უნივერსიტეტის ფილოსოფიისა და სოციალურ მეცნიერებათა ფაკულტეტი. 2018 წელს ამავე უნივერსიტეტში მიიღო დოქტორის აკადემიური ხარისხი სოციოლოგიის მიმართულებით. მისი სადისერტაციო ნაშრომი „უშვილო ქალები საქართველოში: რელიგიურ აკრძალვებსა და სამედიცინო შესაძლებლობებს შორის“ ცდილობს ყოველდღიურ რელიგიურობას შეხედოს ანთროპოლოგიური პერსპექტივიდან.
∙ მარიამ დარჩიაშვილი – ასისტენტ-პროფესორი, 2008 წელს დაამთავრა ცენტრალური ევროპის უნივერსიტეტის პოლიტიკური მეცნიერებების ფაკულტეტის სამაგისტრო საფეხური. 2018 წელს ილიას სახელმწიფო უნივერსიტეტში მიიღო სოციოლოგიის მიმართულებით. მისი სადისერტაციო ნაშრომი შეისწავლის ნასაკირალში მცხოვრები მუსლიმი მესხების ეკონომიკურ და ყოველდღიურ პრაქტიკებს.
∙ თამარ გეთიაშვილი, ილიას სახელმწიფო უნივერსიტეტის ხარისხის უზრუნველყოფის სპეციალისტი, სოციალური და კულტურული ანთროპოლოგიის სადოქტორო პროგრამის ექსპერტი.

გექნებათ შესაძლებლობა, კომენტარებში დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები. გელოდებით ყველას, ვინც დაინტერესებული ხართ სოციალური და კულტურული ანთროპოლოგიის სადოქტორო პროგრამაზე სწავლის გაგრძელებით, 27 ივლისს, 17:00 საათზე, შექმნილი ვითარების გამო ფეისბუქლაივში.
სამუშაო ენები: ქართული, ინგლისური
დრო: 27 ივლისი, 17:00 საათი
ადგილი: ილიაუნის მეცნიერებათა და ხელოვნების ფაკულტეტის ფეისბუქგვერდი

„კლასგარეშე საუბრები“ –„აზროვნება თანამედროვე საქართველოს ისტორიაში (XIX-XX საუკუნეები)“
2020-07-23 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
მომხსენებლი: ბექა კობახიძე, ილიას სახელმწიფო უნივერსიტეტის პროფესორი
ლექციის თემა: „აზროვნება თანამედროვე საქართველოს ისტორიაში (XIX-XX საუკუნეები)“
ლექციასთან დაკავშირებით კითხვები შეგიძლიათ მოგვწეროთ წინასწარ ან ლაივის მიმდინარეობისას, კომენტარების სახით.
დრო: 23 ივლისი, 17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

ინტენსიური ონლაინ სტარტაპბუთქემფი
2020-07-20 16:05
ინტენსიური ონლაინ სტარტაპბუთქემფი
მოკლე აღწერა
ინტენსიური ონლაინ სტარტაპბუთქემფი (ნაწილი 2) განკუთვნილია იმ სტუდენტებისთვის, რომელთაც აქვთ ბიზნესიდეა და სურთ გახდნენ სტარტაპერები. ბუთქემფის დროს გამოყენებული იქნება იდეის მენეჯმენტის ბრიტანული ონლაინპლატფორმა, რომელიც სტუდენტებს დაეხმარება იდეის განვითარებაში, მომხმარებელთა პროფილების, კონკურენტების ანალიზსა და ღირებულებების განსაზღვრაში.
სტუდენტებს ასევე საშუალება ექნებათ გაეცნონ სტარტაპის შექმნის პრინციპებს და განივითარონ ბიზნესდაგეგმვის, იდეების გენერაციისა და პიჩინგის პრაქტიკული უნარ-ჩვევები.
ბენეფიტები
ბუთქემფის მონაწილეები მიიღებენ 12-თვიან ექსკლუზიურ, ულიმიტო და სრულიად უსასყიდლო წვდომას ბრიტანულ პლატფორმაზე, რაც მათ საშუალებას მისცემს განავითარონ და დაამუშავონ ბიზნესიდეები და დატესტონ ბაზარზე გასვლის სტრატეგია.
დრო
31 ივლისი, 15:00-17:00 საათი
3 აგვისტო, 12:00-14:00 საათი
სამიზნე აუდიტორია
სტუდენტები, რომლებსაც უკვე აქვთ ბიზნესიდეა ან დაინტერესებულები არიან კრეატიულ ინდუსტრიებში სამეწარმეო საქმიანობით.
ამოცანები:

შემოქმედებით ინდუსტრიებში სატარტაპების შესახებ სტუდენტების ცოდნის ამაღლება-განვითარება;
შემოქმედებით ინდუსტრიებში ბიზნესის დასაწყებად სტუდენტებისთვის საჭირო უნარების განვითარება;
პროგრამის „შემოქმედებითი ნაპერწკალი“ შესახებ ცნობადობის ამაღლება და მეწარმეობის პოპულარიზაცია.

სამუშაო ენა: ინგლისური
ტრენინგზე რეგისტრაციისთვის ეწვიეთ ბმულს: https://forms.gle/LxCUYZ2tJN2pPkCd8
ბუთქემფს გაუძღვება ბრისტოლის უნივერსიტეტის ლექტორი ლორენ დევისი.
რეგისტრაციის ვადა: 28 ივლისი, 23:59

LIVE-ციკლი – შეხვედრები მშობლებთან: „ორმხრივი რეგულაცია და თვითრეგულაცია“
2020-07-17 16:00
17 ივლისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „ორმხრივი რეგულაცია და თვითრეგულაცია“.
შეხვედრას ფასილიტაციას გაუწევს ადრეული ჩარევის სპეციალისტი თინათინ ავსაჯანიშვილი.
დრო: 17 ივლისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

ბრიტანეთში გამომავალი რეცენზირებადი სამეცნიერო ჟურნალის Caucasus Survey სპეციალური ნომრის ,,ამიერკავკასიის დემოკრატიული ფედერაციული რესპუბლიკა“ პრეზენტაცია
2020-07-15 18:30
2018 წლის 24 მაისს კარლის უნივერსიტეტში (პრაღა) გაიმართა ამიერკავკასიის დემოკრატიული ფედერაციული რესპუბლიკის 100 წლისთავისადმი მიძღვნილი კონფერენცია. მომხსენებელთა შორის იყვნენ ილიას სახელმწიფო უნივერსიტეტის „თანამედროვე საქართველოს ისტორიის“ სამაგისტრო პროგრამის პროფესორები და ლექტორები (ადრიან ბრისკუ, ტიმოთი ბლაუველტი, სარა სლაი და ბექა კობახიძე). აღნიშნულ მოხსენებათა პუბლიკაციას კავკასიის რეგიონის მიმოხილვით დაკავებულმა ერთ-ერთმა მთავარმა ჟურნალმა Caucasus Survey (Routledge, Oxford) დაუთმო სპეციალური ნომერი, რომელიც მიმდინარე წელს გამოქვეყნდა.
15 ივლისს, 18:30 საათზე, ადრიან ბრისკუ, კარლის უნივერსიტეტისა (პრაღა) და
ილიას სახელმწიფო უნივერსიტეტის პროფესორი, წარადგენს აღნიშნულ გამოცემას.
ჟურნალის სპეციალური ნომრის წარდგენა დაგეგმილია კავკასიის კვლევის რესურსების ცენტრის (CRRC), სამხრეთ კავკასიის ამერიკული კვლევითი ინსტიტუტისა (ARISC) და ამერიკული საბჭოების (American Councils) თბილისის სამუშაოების პროექტის 2020 წლის საგაზაფხულო სერიის (Works-in-Progress series) მე-15 სესიის ფარგლებში. წელს სერიების 10 წლისთავი აღინიშნება.
ამ კვირის მოხსენების წარდგენა ილიას სახელმწიფო უნივერსიტეტის „თანამედროვე საქართველოს ისტორიის“ ახალ სამაგისტრო პროგრამასთან თანამშრომლობით იგეგმება.
კორონავირუსით განპირობებული ეპიდემიოლოგიური სიტუაციის გათვალისწინებით სამუშაოების პროექტის სესია ვირტუალურად გაიმართება. ღონისძიების ბმულის მისაღებად მოგვწერეთ ელექტრონული ფოსტის მისამართზე georgia@arisc.org.
მოხსენების შესახებ
,,ამიერკავკასიის დემოკრატიული ფედერაციული რესპუბლიკის შესახებ სპეციალური ნომრის მომზადება”
ადრიან ბრისკუ, კარლის უნივერსიტეტი, პრაღა და ილიას სახელმწიფო უნივერსიტეტი, თბილისი
დრო: ოთხშაბათი, 15 ივლისი, 18:30
1918 წლის 22 აპრილიდან 26 მაისამდე მოკლე პერიოდში მე-20 საუკუნის დასაწყისის სომხეთის, აზერბაიჯანისა და საქართველოს მოწინავე პოლიტიკურმა ჯგუფებმა, ამიერკავკასიის კომისარიატის და მომდევნო თვეებში სეიმის ერთობლივი ფედერაციული სტრუქტურების ჩამოყალიბების შემდეგ, დამოუკიდებელი ამიერკავკასიის დემოკრატიული ფედერაციული რესპუბლიკა (ადფრ) გამოაცხადეს. შიდა დაძაბულობის შედეგად ჩამოშლილი ცარისტული იმპერიის ნანგრევებიდან პირველი მსოფლიო ომით განპირობებულ ჯერ კიდევ რთულ გარემოში აღმოცენებული ადფრ-ი, რომელიც ამავდროულად ოსმალების არმიის შემოსევისა და საბჭოთა რუსეთის მზარდი ამბიციის უშუალო საფრთხის წინაშე აღმოჩნდა, იმ დროის აქტორებსა და მოგვიანებით რეგიონის მკვლევრებს უნიკალურ, შემთხვევით და დანამდვილებით განუმეორებელ წარმონაქმნად ესახებოდათ. თუმცა, მიუხედავად იმისა, რომ ადფრ-ს ისტორიული აქტორები და მოგვიანებით რეგიონით დაინტერესებული ისტორიკოსები და მკვლევრები შემთხვევითი გარემოებების შედეგად წარმოშობილ უნიკალურ პოლიტიკურ ფენომენად წარმოადგენდნენ, ამ დრომდე სისტემურად არ არის შესწავლილი მისი ჩამოყალიბების განმაპირობებელი გარემოებები, პოლიტიკური დისკურსები, რომლებიც აძლიერებდა ან, პირიქით, სადავოს ხდიდა მასთან დაკავშირებულ საკითხებს, ასევე პოლიტიკური აქტორებისა და ძირითადი დაინტერესებული მხარეების/სახელმწიფოების პოზიციები. აღნიშნულის გათვალისწინებით, სპეციალური ნომრის მიზანია რეგიონით დაინტერესებულ მკითხველებს შესთავაზოს ადფრ-ის ყოვლისმომცველი ისტორიული მიმოხილვა ერთდროულად რამდენიმე პერსპექტივიდან, რაც შემდეგ ძირითად კითხვებზე პასუხის გაცემით იქნება შესაძლებელი: რას წარმოადგენდა ადფრ? ვინ და როგორ ჩამოაყალიბა იგი? შესაბამისი პოლიტიკური ძალებიდან რეალურად ვინ იყო დაინტერესებული ადფრ-ის არსებობით?
ჟურნალის Caucasus Survey სპეციალურ ნომერში გამოთქმულია მოსაზრება, რომ გარდა ადფრ-ის უნიკალურობისა და შემთხვევითობისა, რაც ხაზგასმულია ამ საკითხზე დღეისათვის არსებულ ლიტერატურაში, აუცილებელია იმის აღნიშვნა, რომ ყველა მხარეს/ძალას (ადგილობრივ აქტორებსა და დიდ სახელმწიფოებს) სხვადასხვა დროს საკუთარი მიზეზები და მოტივაცია ჰქონდა ადფრ-ის ან მისი ფედერაციული და კონფედერაციული ჩარჩოს არსებობის სასარგებლოდ. მათ ფართო და პოლიტიკურად გაერთიანებული რეგიონი (გეო)პოლიტიკურად, განვითარების პერსპექტივითა და იდეოლოგიურად უფრო სიცოცხლისუნარიანად წარმოედგინათ, ვიდრე მისი შემადგენელი ნაწილები ცალ-ცალკე.
მოხსენებაში განხილული იქნება სპეციალური ნომრის მომზადებასთან დაკავშირებული გამოწვევები, ასევე ის ძირითადი საკითხები და არგუმენტები, რომელთა მკითხველისთვის გაცნობასაც ითვალისწინებს გამოცემა.
ადრიან ბრისკუ ინტელექტუალობის და შეპირისპირებითი ისტორიის სპეციალისტია. იგი პრაღის კარლის უნივერსიტეტის ასისტენტ-პროფესორია და კავკასიის საკითხებზე მუშაობს. ამავდროულად ის ილიას სახელმწიფო უნივერსიტეტის ასოცირებული პროფესორია შეპირისპირებითი ისტორიის მიმართულებით. ბრისკუს გამოქვეყნებული აქვს სტატიები სხვადასხვა იმპაქტ-ფაქტორიან და რეცენზირებულ ჟურნალში ევროპული იდენტობის, პოლიტიკური ეკონომიკისა და მეცხრამეტე საუკუნის ოსმალეთისა და რუსეთის, ასევე თანამედროვე ბალკანეთისა და სამხრეთ კავკასიის კონტექსტებში რეფორმებისა და იმპერიის შესახებ. განსაკუთრებულ ყურადღებას იგი ალბანეთსა და საქართველოზე ამახვილებს. ავტორია ორი მონოგრაფიისა: Bittersweet Europe: Albanian and Georgian Discourses on Europe, 1878-2008 (New York: London, Berghahn Books, 2013) და Political Reform in the Ottoman and Russian Empires: A Comparative Approach (London: Bloomsbury Academics, 2017).
****
მიუხედავად იმისა, რომ მოხსენება ვირტუალურ ფორმატში წარიმართება, ჩეთამ ჰაუზის (Chatham House) წესების შესაბამისად, რომელსაც სერიები ეყრდნობა, მოხსენება არ ჩაიწერება. აქვე ვთხოვოთ სხვა მონაწილეებსაც, თავი შეიკავონ მოხსენების ჩაწერის და/ან გავრცელებისგან.
****
სამუშაოების პროექტის სერია (WiP) მიმდინარე აკადემიური სადისკუსიო ლექციათა სერიაა, რომელიც თბილისში, კავკასიის კვლევის რესურსების ცენტრის ახალ შენობაში (ლიზიკო ქავთარაძის ქ. N16) ტარდება. პროექტი ხორციელდება კავკასიის კვლევის რესურსების ცენტრის (CRRC), საერთაშორისო განათლების ამერიკული საბჭოების (ACTR/ACCELS) და სამხრეთ კავკასიის ამერიკული კვლევითი ინსტიტუტის (ARISC) თანაორგანიზებით.
ყველა სადისკუსიო შეხვედრა უფასოა და მასზე დასწრება ყველას შეუძლია.

ბრიტანეთში გამომავალი რეცენზირებადი სამეცნიერო ჟურნალის Caucasus Survey სპეციალური ნომრის ,,ამიერკავკასიის დემოკრატიული ფედერაციული რესპუბლიკა“ პრეზენტაცია
2020-07-15 18:30
2018 წლის 24 მაისს კარლის უნივერსიტეტში (პრაღა) გაიმართა ამიერკავკასიის დემოკრატიული ფედერაციული რესპუბლიკის 100 წლისთავისადმი მიძღვნილი კონფერენცია. მომხსენებელთა შორის იყვნენ ილიას სახელმწიფო უნივერსიტეტის „თანამედროვე საქართველოს ისტორიის“ სამაგისტრო პროგრამის პროფესორები და ლექტორები (ადრიან ბრისკუ, ტიმოთი ბლაუველტი, სარა სლაი და ბექა კობახიძე). აღნიშნულ მოხსენებათა პუბლიკაციას კავკასიის რეგიონის მიმოხილვით დაკავებულმა ერთ-ერთმა მთავარმა ჟურნალმა Caucasus Survey (Routledge, Oxford) დაუთმო სპეციალური ნომერი, რომელიც მიმდინარე წელს გამოქვეყნდა.
15 ივლისს, 18:30 საათზე, ადრიან ბრისკუ, კარლის უნივერსიტეტისა (პრაღა) და ილიას სახელმწიფო უნივერსიტეტის პროფესორი, წარადგენს აღნიშნულ გამოცემას.
ჟურნალის სპეციალური ნომრის წარდგენა დაგეგმილია კავკასიის კვლევის რესურსების ცენტრის (CRRC), სამხრეთ კავკასიის ამერიკული კვლევითი ინსტიტუტისა (ARISC) და ამერიკული საბჭოების (American Councils) თბილისის სამუშაოების პროექტის 2020 წლის საგაზაფხულო სერიის (Works-in-Progress series) მე-15 სესიის ფარგლებში. წელს სერიების 10 წლისთავი აღინიშნება.
ამ კვირის მოხსენების წარდგენა ილიას სახელმწიფო უნივერსიტეტის „თანამედროვე საქართველოს ისტორიის“ ახალ სამაგისტრო პროგრამასთან თანამშრომლობით იგეგმება.
კორონავირუსით განპირობებული ეპიდემიოლოგიური სიტუაციის გათვალისწინებით სამუშაოების პროექტის სესია ვირტუალურად გაიმართება. ღონისძიების ბმულის მისაღებად მოგვწერეთ ელექტრონული ფოსტის მისამართზე georgia@arisc.org.

მოხსენების შესახებ
„ამიერკავკასიის დემოკრატიული ფედერაციული რესპუბლიკის შესახებ სპეციალური ნომრის მომზადება“
ადრიან ბრისკუ, კარლის უნივერსიტეტი, პრაღა, და ილიას სახელმწიფო უნივერსიტეტი, თბილისი
დრო: 15 ივლისი, ოთხშაბათი, 18:30 საათი
სამუშაო ენა: ინგლისური
1918 წლის 22 აპრილიდან 26 მაისამდე მოკლე პერიოდში მე-20 საუკუნის დასაწყისის სომხეთის, აზერბაიჯანისა და საქართველოს მოწინავე პოლიტიკურმა ჯგუფებმა, ამიერკავკასიის კომისარიატის და მომდევნო თვეებში სეიმის ერთობლივი ფედერაციული სტრუქტურების ჩამოყალიბების შემდეგ, დამოუკიდებელი ამიერკავკასიის დემოკრატიული ფედერაციული რესპუბლიკა (ადფრ) გამოაცხადეს. შიდა დაძაბულობის შედეგად ჩამოშლილი ცარისტული იმპერიის ნანგრევებიდან პირველი მსოფლიო ომით განპირობებულ ჯერ კიდევ რთულ გარემოში აღმოცენებული ადფრ-ი, რომელიც ამავდროულად ოსმალების არმიის შემოსევისა და საბჭოთა რუსეთის მზარდი ამბიციის უშუალო საფრთხის წინაშე აღმოჩნდა, იმ დროის აქტორებსა და მოგვიანებით რეგიონის მკვლევრებს უნიკალურ, შემთხვევით და დანამდვილებით განუმეორებელ წარმონაქმნად ესახებოდათ. თუმცა, მიუხედავად იმისა, რომ ადფრ-ს ისტორიული აქტორები და მოგვიანებით რეგიონით დაინტერესებული ისტორიკოსები და მკვლევრები შემთხვევითი გარემოებების შედეგად წარმოშობილ უნიკალურ პოლიტიკურ ფენომენად წარმოადგენდნენ, ამ დრომდე სისტემურად არ არის შესწავლილი მისი ჩამოყალიბების განმაპირობებელი გარემოებები, პოლიტიკური დისკურსები, რომლებიც აძლიერებდა ან, პირიქით, სადავოს ხდიდა მასთან დაკავშირებულ საკითხებს, ასევე პოლიტიკური აქტორებისა და ძირითადი დაინტერესებული მხარეების/სახელმწიფოების პოზიციები. აღნიშნულის გათვალისწინებით, სპეციალური ნომრის მიზანია რეგიონით დაინტერესებულ მკითხველებს შესთავაზოს ადფრ-ის ყოვლისმომცველი ისტორიული მიმოხილვა ერთდროულად რამდენიმე პერსპექტივიდან, რაც შემდეგ ძირითად კითხვებზე პასუხის გაცემით იქნება შესაძლებელი: რას წარმოადგენდა ადფრ? ვინ და როგორ ჩამოაყალიბა იგი? შესაბამისი პოლიტიკური ძალებიდან რეალურად ვინ იყო დაინტერესებული ადფრ-ის არსებობით?
ჟურნალის Caucasus Survey სპეციალურ ნომერში გამოთქმულია მოსაზრება, რომ გარდა ადფრ-ის უნიკალურობისა და შემთხვევითობისა, რაც ხაზგასმულია ამ საკითხზე დღეისათვის არსებულ ლიტერატურაში, აუცილებელია იმის აღნიშვნა, რომ ყველა მხარეს/ძალას (ადგილობრივ აქტორებსა და დიდ სახელმწიფოებს) სხვადასხვა დროს საკუთარი მიზეზები და მოტივაცია ჰქონდა ადფრ-ის ან მისი ფედერაციული და კონფედერაციული ჩარჩოს არსებობის სასარგებლოდ. მათ ფართო და პოლიტიკურად გაერთიანებული რეგიონი (გეო)პოლიტიკურად, განვითარების პერსპექტივითა და იდეოლოგიურად უფრო სიცოცხლისუნარიანად წარმოედგინათ, ვიდრე მისი შემადგენელი ნაწილები ცალ-ცალკე.
მოხსენებაში განხილული იქნება სპეციალური ნომრის მომზადებასთან დაკავშირებული გამოწვევები, ასევე ის ძირითადი საკითხები და არგუმენტები, რომელთა მკითხველისთვის გაცნობასაც ითვალისწინებს გამოცემა.
ადრიან ბრისკუ ინტელექტუალობის და შეპირისპირებითი ისტორიის სპეციალისტია. იგი პრაღის კარლის უნივერსიტეტის ასისტენტ-პროფესორია და კავკასიის საკითხებზე მუშაობს. ამავდროულად ის ილიას სახელმწიფო უნივერსიტეტის ასოცირებული პროფესორია შეპირისპირებითი ისტორიის მიმართულებით. ბრისკუს გამოქვეყნებული აქვს სტატიები სხვადასხვა იმპაქტ-ფაქტორიან და რეცენზირებულ ჟურნალში ევროპული იდენტობის, პოლიტიკური ეკონომიკისა და მეცხრამეტე საუკუნის ოსმალეთისა და რუსეთის, ასევე თანამედროვე ბალკანეთისა და სამხრეთ კავკასიის კონტექსტებში რეფორმებისა და იმპერიის შესახებ. განსაკუთრებულ ყურადღებას იგი ალბანეთსა და საქართველოზე ამახვილებს. ავტორია ორი მონოგრაფიისა: Bittersweet Europe: Albanian and Georgian Discourses on Europe, 1878-2008 (New York: London, Berghahn Books, 2013) და Political Reform in the Ottoman and Russian Empires: A Comparative Approach (London: Bloomsbury Academics, 2017).

მიუხედავად იმისა, რომ მოხსენება ვირტუალურ ფორმატში წარიმართება, ჩეთამ ჰაუზის (Chatham House) წესების შესაბამისად, რომელსაც სერიები ეყრდნობა, მოხსენება არ ჩაიწერება. აქვე ვთხოვოთ სხვა მონაწილეებსაც, თავი შეიკავონ მოხსენების ჩაწერის და/ან გავრცელებისგან.

სამუშაოების პროექტის სერია (WiP) მიმდინარე აკადემიური სადისკუსიო ლექციათა სერიაა, რომელიც თბილისში, კავკასიის კვლევის რესურსების ცენტრის ახალ შენობაში (ლიზიკო ქავთარაძის ქ. N16) ტარდება. პროექტი ხორციელდება კავკასიის კვლევის რესურსების ცენტრის (CRRC), საერთაშორისო განათლების ამერიკული საბჭოების (ACTR/ACCELS) და სამხრეთ კავკასიის ამერიკული კვლევითი ინსტიტუტის (ARISC) თანაორგანიზებით.
ყველა სადისკუსიო შეხვედრა უფასოა და მასზე დასწრება ყველას შეუძლია.

„კლასგარეშე საუბრები“ – „ელექტრონული საგანმანათლებლო რესურსები“
2020-07-14 11:46
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.

მომხსენებელი: სანდრო ასათიანი, ილიას სახელმწიფო უნივერსიტეტის პროფესორი, უნილაბის დირექტორი

ლექციის თემა: „ელექტრონული საგანმანათლებლო რესურსები“
ლექციასთან დაკავშირებით კითხვები შეგიძლიათ მოგვწეროთ წინასწარ ან ლაივის მიმდინარეობისას, კომენტარების სახით.
დრო: 16 ივლისი,17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

შემოგვიერთდით კოდირების ევროპულ ლიგაში!
2020-07-13 12:39
საბუნებისმეტყველო საგნების მასწავლებლებს მოსწავლეებთან ერთად გიწვევთ კოდირების ევროპულ ლიგაში მონაწილეობის მისაღებად!
გახდით კრეატიულები, წარმოგვიდგინეთ კოდირების ინოვაციური პროექტები ზოგადსაგანმანათლებლო სკოლის დაწყებითი, საბაზო და საშუალო საფეხურის STEM გაკვეთილებისთვის.
განაცხადის მიღების ბოლო ვადაა 2020 წლის 1-ლი დეკემბერი.
ჩვენ ვეძებთ
თქვენ მიერ მოსწავლეებთან ერთად შემუშავებულ კოდირების პროექტებს.
შეგიძლიათ გამოიყენოთ ციფრული ინსტრუმენტები, როგორებიცაა მიკროკონტროლერი (Arduino, Raspberry Pi, Calliope და ა.შ.) ან / და სხვადასხვა პროგრამული გარემო და ენები (Snap !, Scratch, C ++ და ა.შ.).
კატეგორიები:

ფუნდამენტური მეცნიერება ბინარული კოდირებით

როგორ მუშაობს სამყარო ჩვენ გარშემო? მოსწავლეები ქმნიან სიმულაციებს, აანალიზებენ და შეისწავლიან საბუნებისმეტყველო მოვლენებს ციფრული ხელსაწყოების გამოყენებით.

სამყაროს მიკროკონტროლირება

როგორ ვიყენებთ ციფრულ ხელსაწყოებს ჩვენ გარშემო სამყაროში ორიენტაციისთვის? მოსწავლეები გარემოსთან ურთიერთობის მიზნით შეიმუშავებენ დიზაინს, იყენებენ კოდირებას და ქმნიან სხვადასხვა აპლიკაციას (ინტერნეტი, ადამიანი-მანქანის ინტერფეისი, დისტანციური კონტროლი და ავტომატიზაცია, ხელოვნური ინტელექტი და ა.შ.).

გარემო 4.0

როგორ გამოვიყენოთ ციფრული ხელსაწყოები ბუნებისა და გარემოს შესასწავლად და დასაცავად (სიმულაციის, მიკროკონტროლერის, სენსორების და ა.შ. გარემოსდაცვითი ასპექტების განხორციელება)?
ინსპირაცია შეგიძლიათ იპოვოთ სასწავლო მასალაში „კოდირება STEM განათლებაში“.
ვის შეუძლია მონაწილეობა?
დაწყებითი, საბაზო და საშუალო საფეხურის STEM–ის მასწავლებელს თავის მოსწავლეებთან ერთად.
როგორ მივიღოთ მონაწილეობა?
განახორციელეთ პროექტი მოსწავლეებთან ერთად და წარმოადგინეთ პოსტერისა და მოკლე ფილმის სახით ინგლისურ ენაზე.
თქვენ უნდა გამოგზავნოთ:

შევსებული აპლიკაციის დოკუმენტი (შესავსები აპლიკაციის ფორმა ჩამოტვირთეთ ოფიციალური გვერდიდან);
პოსტერი (ციფრულ ფორმატში), რომელიც კარგად ასახავს სტუდენტების ჩართულობასა და განხორციელებულ პროექტს (ჩამოტვირთეთ პლაკატის შაბლონი და ინსტრუქციები ოფიციალური გვერდიდან);
მოკლემეტრაჟიანი ფილმი (მაქსიმუმ 2.5 წუთი) სტუდენტების მიერ გაკეთებული თქვენი პროექტის შესახებ (ჩამოტვირთეთ ვიდეომოთხოვნები და ინსტრუქციები ოფიციალური გვერდიდან).

შეგიძლიათ ვიდეო გაგზავნოთ Google Drive, Wetransfer ან Dropbox გამოყენებით.
პროექტი უნდა გაგზავნოთ ელექტრონულ ფოსტაზე : coding@science-on-stage.eu.
განაცხადების მიღების ბოლო ვადაა 1-ლი დეკემბერი 2020 წელი.
განაცხადებს შეაფასებს ჟიური შემდეგი კრიტერიუმებით:

პროექტის ხარისხი (თემის აქტუალობა, პროექტის მდგრადობა და მისი მასშტაბი, დიდაქტიკური მიდგომა, მოსწავლეთა შეძენილი ცოდნა და ა.შ.);
კრეატიულობა (პროექტის ინოვაციურობა და დანერგვა);
მოსწავლეთა აქტიური მონაწილეობა (კვლევაზე დაფუძნებული სწავლება, გუნდური მუშაობა, პროექტზე მუშაობა და ა.შ.);
შედეგების პრეზენტაცია (პლაკატისა და ვიდეოს შინაარსი და ხარისხი).

რა ხდება შემდეგ?
შემოსული აპლიკაციებიდან ჟიური შეარჩევს 10 საუკეთესო გუნდს (3 მოსწავლე და 2 მასწავლებელი თითო გუნდში). შერჩეული გუნდები წარადგენენ პროექტის შედეგებს საერთაშორისო ფინალზე.
კოდირების ევროპული ლიგის ფინალი გაიმართება 2021 წლის გაზაფხულზე ტექნომუზეუმში, ქალაქ მანჰაიმში (გერმანია).
საუკეთესო გუნდის არჩევისთვის მნიშვნელოვანი კრიტერიუმებია: კრეატიულობა, მოსწავლეთა ჩართულობა, პროექტის შინაარსი და შედეგების პრეზენტაცია.
პრიზები
გამარჯვებული მასწავლებლები 2022 წელს Science On Stage-ის საერთაშორისო ფერსტივალში მიიღებენ მონაწილეობას.
მოსწავლეებისთვის კი მზადდება სიურპრიზი!
გისურვებთ წარმატებას!

LIVE-ციკლი – შეხვედრები მშობლებთან: „როგორ ვასწავლოთ ბავშვებს ემოციების იდენტიფიცირება“
2020-07-10 16:00
10 ივლისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „როგორ ვასწავლოთ ბავშვებს ემოციების იდენტიფიცირება“.
შეხვედრას ფასილიტაციას გაუწევს აუტიზმის პროგრამის ქეისმენეჯერი თამარ გვალია.

დრო: 10 ივლისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n
